text: विगत कुछ वर्षों में विज्ञान एवं अभियांत्रिकी अनुसंधान का रूप त्वरित गति से परिवर्तित हो रहा है। अपने स्थापना के द्वितीय शताब्दी में पहुँचते-पहुँचते संस्थान ने अनेकों नये-नये कार्यकलाप प्रारंभ किया है। उनमें से उल्लेखनीय है – अति सूक्ष्म विज्ञान एवं अभियांत्रिकी में शोध कार्यक्रम। इन कार्यक्रमों का आशय रहा है – अति सूक्ष्म विज्ञान की शाखाओं की पारंपरिक सीमाओं को कम करना तथा एतत्द्वारा, विज्ञान की प्रत्येक शाखा में अनुसंधान का उन्नयन करना। परिवहन अभियांत्रिकी में एक स्नातकोत्तर कार्यक्रम वर्ष 2010 में प्रारंभ किया गया है तथा प्रबंधन में स्नातक कार्यक्रम के साथ-साथ प्रौद्योगिकी प्रबंध तथा व्यवसाय विश्लेषिकी उपशाखा को इस वर्ष प्रारंभ किया गया है। पृथ्वी-विज्ञान, जलवायु परिवर्तन तथा तंत्रिका विज्ञान (न्यूरोसाइन्स) के क्षेत्रों में नये केंद्र स्थापित किये गये हैं।